Byrjaðir að tala um aukið svigrúm Sigmundur Davíð Gunnlaugsson forsætisráðherra sagði í Kastljósi á mánudag að svigrúmið sem muni myndast við uppgjör þrotabúa sé miklu meira en þeir 80 milljarðar króna sem fóru í skuldaniðurfellingar hjá þeim sem voru með verðtryggð húsnæðislán á árunum 2008 og 2009 . Auglýsing Fyrst þarf að leysa vandamál Landsbankans Bjarni hefur raunar hægt og rólega verið að feta sig að þessari tímasetningu . Til að lengja í skuldinni þarf að veita undanþágu frá gjaldeyrishöftum og slík undanþága er stórt skref á farveginum í átt að afnámi fjármagnshafta . Stjórnvöld hafa ekki mætt þessum frestum og því hafa þeir verið framlengdir . Á meðal kröfuhafa föllnu bankanna , og raunar einnig innan úr stjórnarflokkunum tveimur , hefur verið fullyrt að ástæða þess að skilyrðin hafi ekki verið lögð fram sé sú að óeining sé á milli forsvarsmanna Sjálfstæðisflokks og Seðlabankans annars vegar , og forystu Framsóknarflokksins og ráðgjafa hennar hins vegar , um hvernig eigi að ljúka málinu . Nú er talið að um einhliða aðgerð af hálfu stjórnvalda verði að ræða . Það er , ekki verði samið um málalok sem gætu leitt til afnáms hafta heldur muni stjórnvöld leggja fyrir forsvarsmenn þrotabúanna þá leið sem þeim þau verði að mæta til að hægt verði að leysa þennan risastóra , og þjóðhagslega mikilvæga , hnút . Samhliða verði kynntar hugmyndir um hvernig leyst verði úr eignarhaldi Íslandsbanka og Arion banka , sem í dag eru báðir í eigu erlendra kröfuhafa . Gangi kröfuhafarnir ekki að þessu muni stjórnvöld vera tilbúin að halda þeim áfram í höftum á meðan að öllum öðrum : t.d. íslenskum lífeyrissjóðum , heimilum , fyrirtækjum , verði hleypt út . Einn viðmælandi orðaði það þannig að þeim yrði þá síðust út og í millitíðinni yrðu þrotabúin „ mjólkuð “ með sérstakri skattlagningu á þau . Eignir þrotabús Glitnis eru 944 milljarðar króna . Eignir SPB hf. , sem áður hét Sparisjóðabankinn / Icebank , eru 106 milljarðar króna . Svo fátt eitt sé nefnt . Þá selja þeir krónur sínar fyrir gjaldeyri þeirra sem vilja koma inn í íslenskt efnahagslif með afslætti . Við tökum hlutverk okkar sem fjölmiðill í þjónustu almennings alvarlega .